 **R E P U B L I K A H R V A T S K A**

**KRAPINSKO-ZAGORSKA ŽUPANIJA**

 **Upravni odjel za prostorno uređenje,**

 **gradnju i zaštitu okoliša**

KLASA: 351-01/16-01/158

URBROJ: 2140/01-08/1-17-9

Krapina, 19. siječnja 2017.

 Upravni odjel za prostorno uređenje, gradnju i zaštitu okoliša Krapinsko-zagorske županije, temeljem odredbi članka 165. Zakona o zaštiti okoliša („Narodne novine“ broj 80/13, 78/15), članka 16. stavka 5. Zakona o zaštiti zraka („Narodne novine“ broj 130/11, 47/14) i članka 3. stavka 2., članka 4. stavka 1. i članka 14. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08), daje slijedeću

**I N F O R M A C I J U**

**o Nacrtu prijedloga Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama**

**Krapinsko-zagorske županije**

**Nositelj izrade Programa:**

Krapinsko-zagorska županija, Upravni odjel za prostorno uređenje, gradnju i zaštitu okoliša, Magistratska 1, Krapina

**Naziv programa i obuhvat:**

Program zaštite zraka, ozonskog sloja, ublažavanja klimatskih promjena i prilagodbe klimatskim promjenama Krapinsko-zagorske županije

Program obuhvaća: načela i mjerila za određivanje ciljeva i prioriteta, ocjenu stanja kvalitete zraka, prioritetne mjere i aktivnosti, ciljeve zaštite zraka, ozonskog sloja, ublažavanja klimatskih promjena i prilagodbu klimatskim promjenama, mjere zaštite zraka, ozonskog sloja, ublažavanja klimatskih promjena i prilagodbe klimatskim promjenama, redoslijed, rokove i obveznike provedbe mjera, financiranje provedbe planiranih mjera, te praćenje provedbe programa.

**Pravna osnova za izradu Programa:**

Članak 12. stavak 1. Zakona o zaštiti zraka („Narodne novine“ broj 130/11, 47/14).

**Sažetak postupka koji se provodi:**

U postupku izrade i donošenja Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama Krapinsko-zagorske županije (u daljnjem tekstu: Program zaštite zraka), nadležno tijelo dužno je izraditi Nacrt prijedloga Programa zaštite zraka, javno ga objaviti radi pribavljanja primjedbi, prijedloga i mišljenja javnosti te odlučiti o njihovoj opravdanosti.

Nakon što se razmotre sve primjedbe, prijedlozi i mišljenja izradit će se konačni tekst prijedloga Programa zaštite zraka te uputiti Skupštini Krapinsko-zagorske županije na donošenje.

Po donošenju na Županijskoj skupštini Program zaštite zraka objavit će se u Službenom glasniku Krapinsko-zagorske županije i na internetskim stranicama Krapinsko-zagorske županije ([www.kzz.hr](http://www.kzz.hr)).

**Način informiranja i sudjelovanja javnosti – davanje primjedbi, prijedloga i mišljenja:**

U postupku izrade i donošenja Programa zaštite zraka javnost će sudjelovati na način određen člankom 16. Zakona o zaštiti zraka („Narodne novine“ broj 130/11, 47/14). Informacija o mjestu na kojem će prijedlog Programa zaštite zraka biti dostupan te načinu i vremenu u kojem javnost može iznositi svoje primjedbe, prijedloge i mišljenja biti će objavljen na internetskim stranicama Krapinsko-zagorske županije ([www.kzz.hr](http://www.kzz.hr)).

 **PROČELNIK:**

 mr.sc.Stjepan Bručić, dipl.ing.građ.